
OCTOBER 


LUNA DI CONSCIENTISACION DI 


< CANCER NA PECHO AF 


DURANTE LUNA DI 
CANCER DI PECHO 
BAN TA CONSCIENTE 
DI CON PA PREVENI Y 
CUIDA NOS MES 


Oktober ta e luna cu ta para keto na cancer di pecho, 
cancer ta un malesa cu por bati na porta di cualkier 
persona na e momento di mas inespera. 


E ta un malesa hopi cruel cu por tin consecuencianan 
hopi grandi. No solamente pa esun cu tin cancer, 
pero pa henter su famia. Prome Minister Evelyn 
Wever - Croes ta haci yamada na sernan femenino 
pa ta consciente y tuma e pasonan di prevencion 


E luna aki, luna di october ta para keto na cancer 
di pecho, cual ta un di e poco formanan di cancer 
cu por wordo preveni of por detecta trempan. Aki 
na Aruba tin un sistema hopi bon di con por detecta 
cancer di pecho trempan. Esaki por door di haci test, 
y/of controla pechonan bo mes. 


Pakico e ta asina importante? 


Nos como hende muhe, tin hopi hende cu ta 
depende di nos. Nos famia, nos yiunan, nos cas, 
nos trabou y mas. Pero pa por haci tur esey nos 
tincu cuida nos mes prome, Prome Minister Wever - 
Croes a expresa. “E luna aki mi ta haci invitacion na 
tur hende muhe pa nos ta mas consciente di Cancer 
di pecho.” 


Tin hopi programa ta wordo organisa door di 
diferente instancia, con bo mes por detecta esaki y 
con bo mes por controla bo pecho. Ban hacie paso 
nos ta stima nos mes, nos famia y nos kier tey pa 
nan pa hopi tempo. Ora cu bo detecte trempan, e 
ta haci un gran diferente den e tratamento, Premier 
Wever - Croes a agrega. 


Por ultimo, ta felicita tur esnan cu e luna aki ta pone 
atencion riba e tema importante aki. “Hunto nos por 
combati cancer di pecho.” 

E siman aki entrante 5 di oktober te cu 7 di october (diaranson, 
diahuebs y diabierna), ta tuma luga e asamblea general di 
Organization of American States (OAS) na Lima Peru. Nos 
como parti di Reino ta miembro di e organisacion aki y Prome 
Minister Evelyn Wever - Croes lo biaha pa atende e asamblea 
aki y hiba palabra den nomber di Reino Hulandes. 


Prome Minister Wever - Croes a informa cu e contacto cu 
tabatin durante di e ultimo 5 afianan cu OAS y tambe su 
Presidente sr. Luis Almagro, tabata dirigi riba e posicion di 
Aruba ‘geo politico’ den e region. Por ehempel, e impacto cu 
crisis di Venezuela tabatin y tin ainda riba nos comunidad y 
kico ta e ayudonan cu nos ta spera di haya di otro paisnan 
pa por atende cu e crisis aki. Despues di Covid esaki a bira 
mas complica y pues ta sigui den contacto cu OAS y tambe e 


paisnan den region pa mira con por yuda otro, pa asina Aruba 
por desaroya su economia mas liher, Prome Minister Wever - 
Croes a splica. 

Ademas, ta bay papia cu Colombia cu ta un pais cu Aruba tin 
relacionnan importante cu ne pa loke ta comercio y lo mira con 
por mehora esaki. 

Banda di esaki un otro pais di interes ta Ecuador, cual manera 
cu Minister Glenbert Croes a indica recientemente, tin interes 
di busca fuentenan di energia eynan. 


Ра resumi, durante di e asamblea general di OAS Premier 
Wever - Croes lo hiba palabra na е ocasion y lo tin algun reunion 
bilateral cu diferente pais. “Ohala cu logra den tur locual cu 
ta buscando pa garantisa un desaroyo economico mas solido 
akinan na Aruba,” Prome Minister a termina bisando. 

Prome Minister Evelyn Wever-Croes: 


ARUBA TA RICIBI RECONOCIMENTO DI CHTA PA SU VISION 
Y MANEHO DURANTE PANDEMIA 


Prome Minister ta felicita Crisisteam, Minister Dangui Oduber, Minister 
Xiomara Maduro, DVG, A.T.A., AHATA y pueblo di Aruba 


Prome Minister ta felicita CrisisTeam, Minister Dangui Oduber, 
Minister Xiomara Maduro, DVG, A.T.A., AHATA y pueblo di 
Aruba 


Aruba, den e tempo di recuperacion y rehabilitacion, ta hayando 
bon noticia tras di otro. Noticianan cu mester yena cada 
ciudadano di nos pais cu orguyo y alegria pasobra esakinan 
ta muestra di tur esfuerso cu a wordo haci den dos aña na 
unda Aruba y mundo completo a lucha pa sali for di e crisis di 
e pandemia. 


Dialuna 3 di October, un biaha mas Aruba ta resalta den un 
logro hopi importante pa e maneho y vision di exit strategy y 
ta wordo reconoci internacionalmente. Aruba a gana e premio 
di ‘Destination Resilience Award’ for di Caribbean Hotel and 
Tourism Association (CHTA). Esaki ta e prome biaha cu e 
premio aki ta wordo otorga. 


Ta di remarca cu e parada nacional ‘Cende Mecha’ tambe a 
haya reconocemento como parti di e exit strategy. Dia 26 di 
februari, 2022, Minister di Cultura Xiomara Maduro y Minister 
di Turismo hunto cu ATA a organisa, apesar di tur resistencia, 
e parada di Carnaval ‘Cende Mecha' y asina Aruba a mustra 


mundo con Aruba a habri bek haciendo uzo di su forsa cultural. 
Cu curashi a tuma e desicion aki pasobra pa haci cosnan 
grandi pa bo pais, mester tin amor y curashi y e confiansa den 
bo pais cu cosnan lo bay bon y logra e exito cu a visualisa. 
Aruba a goza di nos dushi Carnaval, sea den dje, na banda, na 
television of na diferente medionan social. 


CHTA ta reconoce e maneho di e crisis y e accionnan y 
desicionnan dificil cu СгіѕіѕТеат a tuma bou di liderazgo 
di Prome Minister di Aruba. Durante un ceremonia na San 
Juan, Puerto Rico, Aruba Tourism Authority (A.T.A.) a ricibi e 
“Destination Resilience Award' for di CHTA. 


Prome Minister Evelyn Wever-Croes ta felicita CrisisTeam, 
Minister Dangui Oduber, Minister Xiomara Maduro, DVG, 
A.T.A. y AHATA pa e logro importante aki. Pero tambe ta gradici 
sector publico y sector priva y henter comunidad di Aruba cu 
den momentonan dificil, a kere den Aruba y a mustra amor 
incondicional pa Aruba, a coopera cu tur vision, esfuerso y 
maneho implementa durante e pandemia, y awe Aruba ta ricibi 
e conocemento internacional aki pa su maneho den e crisis 
aki. 


Diamars 4 October 2022 


E 


29 


rer ae. apnea A 
= 1 ng DE z nre nn 
^^ "Fr. YAZ? PO ^ ` ы 
aa t 


2022 
PREMIO DI PRIS MAS RESILIENTE DEN CARIBE 


DESTINATION RESILIENCE AWARD DI 


CARIBBEAN 
| HOTEL & TOURISM 
ASSOCIATION 

UN LOGRO PA 
ADULTONAN MAYOR DEN 
COMUNIDAD 
INAUGURACION DIRECTIE 
OUDERENZAKEN 


Diabierna ultimo a tuma luga un momento historico y un 
logro grandi den cuadro di e vision y maneho na bienestar di 
adultonan mayor. 


Aruba ta conoce un departamento culo percura pa colaboracion, 
servicionan tanto di cuido y social adecua, sosten pa cuido 
informal, optimalisacion y rendibilidad di cuido y tambe pa 
stimula participacion di nos adultonan mayor den sentido 
amplio. 


Directie Ouderenzaken, unda informacion ta accesibel cu 
prioridad riba cuido y bienestar (zorg en welzijn) den e grupo 
cu ocupa alrededor di 23% di Aruba su poblacion. Esaki ta 
nifica cu e rol di Dienst Ouderenzorg, lo bai cai bou Directie 
Ouderenzaken y asina nos ta centralisa tur loke ta resorta bou 
nos adultonan mayor bou un solo capa. 


Durante e ceremonia tambe a desvela e muraya di honor pa 


'Nos Baluartenan'. Dunando reconocimento na nos pioneronan 
mayor cu danki na nan "awe nos ta gosa di e rikesa cu nan a 
construi pa nos, nos hendenan, nos herencia", Minister Arends 
ta expresa. 

Pronto lo anuncia e apertura oficial di Directie Ouderenzaken 
pa cliente como tambe e helpdesk, y pa reinforsa e compromiso 
cu nos tin cu nos adultonan mayor nos lo ta lansando e lifia di 
Telefon pa Adulto Mayor. 


Na 2021 Gobierno di Aruba a decrata luna di october como 
luna di adulto mayor. Un luna dedica na e grupo den nos 
comunidad cu a lanta nos, esnan cu a aporta grandemente 
na e fundeshi di nos Pais. Esfuersonan durante e ultimo afia 
ta ofrece oportunidad pa colaboracion y cooperacion y asina 
duna adultonan mayor e atencion cu nan merece. 


Den e simannan binidero lo tin diferente actividad y charlanan 
pa atende cu lo elabora riba topiconan cu ta relata na e cuido 
y bienestar di nos adultonan mayor. 


Ministerio di Asuntonan di Adulto Mayor ta hasi un yamada 
na e 60+ y tambe na famianan pa atende y participa na 
e actividadnan. Pa keda informa riba e lista di actividad y 
ultimo desaroyo por sigui e pagina di Facebook di Directie 
Ouderenzaken. 


Den nomber di Gobierno di Aruba ta manda palabra di 
danki pa nos hendenan cu a lanta Aruba, danki pa comparti 
boso conocemento y experiencia pa guia Aruba su futuro 
generacionnan 

MINISTER XIOMARA MADURO TA INFORMA RIBA E 'PLA 

N DI IMPUESTO 2025! 


UN TOTAL DI 36.161 PERSONA NO MESTER PAGA IMPUESTO 
RIBA ENTRADA MAS ENTRANTE AÑA 2023 
IMPUESTO DI ENTRADA TA BAHA CU 2% Y SUMA LIBER DI 
IMPUESTO TA SUBI NA 30.000 FLORIN 


Durante e presentacion di e 'Plan di Impuesto 2023', Minister 
Xiomara Maduro di Finansa a informa cu parti di e Pakete 
di Compensacion Individual di e 'Plan di Impuesto 2023' ta 
encera tambe cu ta baha tur categoria di impuesto riba entrada 
cu 2% y lo subi e suma liber di impuesto di 28.861 florin pa 
30.000 florin. Door di e cambio aki, un total di 36.161 persona 
no mester paga impuesto riba entrada mas entrante aña 2023. 


Un grupo grandi di e forsa laboral lo paga menos na 
impuesto di entrada 

Cu e cambionan fiscal di compensacion den e 'Plan di Impuesto 
2023', bahando tur categoria di impuesto cu 2% y subiendo 
e suma liber di impuesto na 30.000 florin, un total di 36.161 
persona lo no bay paga impuesto riba entrada mas entrante 1 
di januari 2023. Esaki ta equivalente na 60% di e forsa laboral 
di 60.000 persona cu ta haya un entrada menos cu 2.500 florin 
pa luna. Pa tur persona cu un entrada di mas di 2500 florin pa 
luna, e peso di impuesto ta baha door di reduccion di 2% di e 
categoria di impuesto riba entrada. 


Calculator riba website di DIMP pa mira rebaho impuesto 
Riba e website di Departamento di Impuesto DIMP, www. 
impuesto.aw, tin un calculator cu cual por haci un calculacion 
di cuanto placa un persona lo tin cu paga na impuesto den aña 
2023 den comparacion cu aña 2023 y lo por mira e suma cu lo 
paga menos na impuesto. Por ehempel, un persona cu ta gana 
3.500 florin pa luna, pues 42000 florin pa aña, actualmente ta 
paga 1.576 florin na impuesto den aña 2022. Na aña 2023, e 
persona aki lo bay paga 1.200 florin na impuesto di entrada. 
Pues cu e cambio nan den e 'Plan di Impuesto 2023,' e persona 
aki lo paga 376 florin menos na impuesto. 


Peso fiscal ta baha mas pa e clase media 

E grupo di persona cu ta bay beneficia mas di e compensacion 
aki, ta e clase media di Aruba cu ta gana un salario entre 60.000 
y 84.000 florin pa aña, pues un salario cu ta core entre 5000 
pa 7000 florin pa luna. Pa e clase media e peso fiscal ta bay 
baha cu 1.2%, brindando un alivio na un grupo cu hopi biaha 
ta carga e peso grandi di e sistema fiscal na Aruba. 

(PLAN DI IMPUESTO IYE] 


UN SISTEMA SIMPEL Y HUSTO 


Categoria di entrada 


Categoria 
I 


PAKETE DI COMPENSACION: 
INDIVIDUAL 


Tarifa Cantidad di 


Contribuyente 


"I III Iv 


Cantidad di contribuyente cu un entrada menos cu e suma liber di 
impuesto di 30.000 florin pa айа. 


A. 
+ Ta baha tur categoria di impuesto riba entrada cu 2% 


PLAN DI IMPUESTO IYE] 


UN SISTEMA SIMPEL Y HUSTO 
а. 


Camacuri 2. Oranjestad. Aruta 
Tel: (297) 522 7422 fax: 197) 522 7429. IMOGA TUO LA. waw impuesto aw 


Departamento di Impuesto 


Entrada fiscal 
Kita: suma liber di Impuesto 
Entrada pa calcula impuesto 


Suma di impuesto 


Suma liber di impuesto 
Entrada pa calcula impuesto 
Entrada kolom | 

Diferencia 


Suma di impuesto pa paga 


PLAN DI IMPUESTO IYE] 


UN SISTEMA SIMPEL Y HUSTO 


Zuiver Inkomen 


y | 


157668 12.00% 


1.576 68 
1,576.00 Afgerond 


Loonbelasting 
Huidig Tabel 


30,000.00 


Ta subi e suma liber di impuesto (“Belastingvrije voet") 
na 30.000 florin pa aña. 


Gobierno di Arubo 


PAKETE DI COMPENSACION: 
INDIVIDUAL 


CALCULACION 
inkomstenbelasting / loonbelasting 


2023 


Entrada fiscal 
Kita: suma liber di impuesto 
Entrada pa calcula impuesto 


42,000.00 
30,000.00 ~+- 
12,000.00 


Menos impuesto 


30,000 | 
61,338 | 
91,120 


3.000 00 
9,267.60 
21,180.40 


Calculacion 

Suma liber di impuesto 30.000 00 
Entrada pa calcula impuesto 
Entrada коют! 

Diferencia 


12,000.00 
Mira categona ` - Mira categona 
1200.00 10.00% 
1.200 00 
1.200.00 Afgerond 


12.000.00 


Suma di impuesto pa paga 


PAKETE DI COMPENSACION: 
INDIVIDUAL 


Verlaging loonbelastingdruk 


Loonbelasting 
scenario 2 19 aug 


Loonbelastingdruk Loonbelastingdruk 
Tabel 2021 Tabel 2023 


Verlaging 
Loonbelastingdruk 


E peso fiscal lo baha pa personanan cu entrada 
di 30.000 te cu 120.000 pa айа. 

EMBEYECIMENTO DI 
HOOIBERG 
A KEDA ANUNCIA 


contribui na eleva producto Aruba. 


E proyecto di embeyecimento di Hooiberg lo wordo ehecuta cu 


fondonan di Aruba Tourism Authority (ATA) y Tourism product | 
Enhancement Fond (TPEF). E prome fase di e proyecto caminda | 


a drecha e trapi y a renoba e hut na entrada den pasado tabata cu 
fondonan di TPEF. Den e fase aki ATA lo financia e remodelacion 
di e mirador existente. 


Hunto cu ATA lo construi un mirador nobo na e top di Hooiberg 
pa asina nos local u turistanan por disfruta di un bista di 360 
grado di nos isla. Tambe hunto cu TPEF lo drecha e trapi nan di 
Hooiberg hacienda uzo di nos artistanan local cu lo duna e trapi 
un toke artistico por medio di mosaic. E meta ta pa Hooiberg bira 
un atraccion colorido pa localnan y turistanan. 


Den e proximo simannan lo tuma lugar e destaho publico 
caminda tur companianan local ta haya e oportunidad pa manda 
nan oferta aden. Si tur cos cana segun plan e proyecto aki lo 
mester wordo entrega na comienso di afia 2023, asina Minister 
Oduber a declara. 


Minister Dangui Oduber a menciona cu Aruba ta un destinacion 
di calidad halto, nos bishitantenan ta paga hopi placa bin Aruba. 
Pesey ta importante pa nos sigui mehora e producto Aruba, pa 
nos bishitantenan por haya e valor pa locual nan ta paga. Tur 
esaki ta den cuadro di diversificacion pa cu nos destinacion 
turistico. 


Dialuna mainta a tuma lugar unconferencia di prensa na sero di Hooiberg 
caminda Minister di Turismo y Salud Publico sr. Dangui Oduber a anuncia 
e proyecto di embeyecimento di Hooiberg. Esaki a sosode den presencia 
di Minister-President Evelyn Wever-Croes, Minister Endy Croes y diferente 
Parlamentarionan di e fraccion di MEP. Esaki ta un otro proyecto cu ta bay 

Minister Dangui Oduber 
SIMAN PASA TABATA UN SIMAN CAMINDA A ENFOCA 


HOPI RIBA TURISMO 


Minister di Turismo y Salud Publico Sr. Dangui Oduber ta repasa 
locual su persona a haci e siman cu a pasa. E siman tras di lomba 
tabata e siman caminda a celebra e dia mundial di turismo, den 
cuadro di esaki e mandatario a reconoce varios di e baluartenan 
di e sector turistico. Tambe siman pasa a tuma lugar e dia mundial 
di curason caminda minister Oduber a trece concientisacion riba 
malesanan cardiovascular. 

Siman pasa a habri cu dia mundial di Turismo caminda diferente 
di nos industria di turismo a hiba palabra. Minster Dangui 
Oduber a splica di su maneho y su vision, tambe e recuperacion 
sumamente exitoso cu Aruba ta experenciando. Aruba ta e di 
dos pais na mundo cu mas lihe a recupera su turismo, Minister 
Oduber ta hopi contento y oruyoso di esaki. 

Dialuna atardi minister Oduber tabata presente na e Cruise 
Symposium caminda su persona un duna un splicacion iba 
locual ta e ultimo desaroyonan pa cu nos turismo crusero. Aki e 
mandatario a indica cu Aruba ta proyecta pa sera afia 2022 cu un 
recuperacion di 80% den comparacion cu afia 2019. 


Durante siman pasa tambe minister Oduber a haci un bishita na 
hotel Playa Linda, e tabata un bishita hopi ameno y placentero. Aki 
e mandatario a haya un recorido di e hotel, a haya un splicacion 
amplio di locual ta e grado di ocupacion, e RevPar y tambe di e 
plan di inversion cu Playa Linda tin. 


Tambe minister Oduber a duna reconocimento na e empleadonan 
cu tabata celebra nan aniversario den e Ballroom di Alhambra. 
Aki e mandatario a gradici un gran cantidad di empleado cu ta 
traha den e industria di turismo pa tur nan afianan di servicio. 
Finalmente a keda lansa pa prome biaha den historia e website 
di TPEF y e rebranding di nan logo nobo. Den e website aki tur 
hende por mira tur e proyectonan cu TPEF a realisa y tambe na 
un manera habri y transparente comparti tur e informacion cu 
comunidad di Aruba. 

Minister Oduber ta yama danki un biaha mas na tur esnan cu ta 
ігаһа den e sector turistico, turismo ta keda e driver principal di 
nos turismo. 

NA MESA CU GERENCIA Y TRAHADONAN DI POST ARUBA 


PA BUSCA UN SOLUCION 


Diabierna 30 di september Minister Wever a sinta cu 
gerencia, sindicato y algun trahado di Post Aruba pa tende e 
proposicionnan pa soluciona e impase cu tin entre gerencia y 
trahadonan di Post Aruba. 


Dos siman pasa ora e trahadonan di Post Aruba a dicidi di 
welga pa algun ora, Minister Wever a tuma e libertad pa 
bai na oficina di Post Aruba y scucha e motibo di nan mal 
contento. Aki Minister Wever a bin compronde e diferente 
preocupacionnan cu trahadonan tin encuanto palabracionnan 
di пап CAO. Despues di a dialoga cu e trahadonan y tende nan 
pensamentonan, Minister Wever a pidi cooperacion pa resumi 
nan trabou bek y a palabra cu lo sinta cu nan e siguiente siman. 


Arubamester 
dimos TUR! . 


Mane a acorda, Minister Wever a sinta na mesa cu gerencia, 
sindicato di trahadonan, algun trahado di Post Aruba y mediador 
di gobierno pa asina cuminsa busca solucion pa cu e impase 
cu tin entre gerencia y trahadonan di Post Aruba pa loke ta 
trata e parti financiero di nan CAO. 


Un reunion fructifero unda por bisa cu ambos banda tin 
comprension di Minister Wever mirando e estado financiero cu 
e compania estatal ta encontra su mes aden. 

"Mi ta gradici tur esnan cu a presenta na e reunion pa asina 
cuminsa cana e caminda pa yega na un solucion cu gerencia 
y trahadonan por ta satisfecho cune y sigura e servicio di post 
na nan clientenan", Minister Wever a comenta. 

Minister Ursell Arends: 


MOVEMENTO PA UN EMBEHECEMENTO ACTIVO 
CARIBBEAN ACTIVE AGING CONGRESS 2 


Diasabra 1 di october a tuma luga e tremendo iniciativa di 
Fundacion Movemiento ta Bida pa trece conscientisacion riba 
mehoracion di e calidad di bida y preparacion pa cu esaki ра 
alrededor di 23% di e poblacion di Aruba, cual ta e grupo di 
adulto mayor. 


Minister Arends a hiba un discurso na comienso di e conferencia 
unda a elabora riba su maneho cu ta dirigi riba tres punto di 
prioridad; gastonan pa un cuido di calidad; crea servicionan 
adapta y adecua cu e necesidad di e grupo y na ultimo cambio 
den perspectiva den comunidad pa cu embehecemento. 


Oradornan di e CAAC Il a presenta diferente datos, no 
solamente di ciencia y tur e beneficio di hasi movecion pero 
tambe datos di Aruba su poblacion encuanto nos adultonan 
mayor y e retonan cu embehecemento ta trece cune pa nos 
Pais. 


E mensahe primordial di e prome dia di e congreso ta cu 
comunidad mester move mas, mas ehercicio cu ta aporta na 


salud fisico y salud mental pero mas importante yuda contra 
enfermedadnan. Nunca ta laat pa cuminsa cu pasonan pa 
mehoracion di bo calidad di bida. 

Tur stap ta conta. Figurativo y literalmente mirando cu e minimo 
stapnan rekeri pa dia ta -5.000 y 10.000 stap lo ta ideal. Forsa 
y resiliencia ta factornan importante cu movimento ta aporta 
na dje. 


Nos mester cuminsa inculca e pensamento aki na jong pa 
asina e por bira un habito cu ta na beneficio di un miho calidad 
di bida ora yega na e edad di adulto mayor. 


Den e simannan binidero lo tin diferente actividad y charlanan 
pa atende cu lo elabora riba topiconan cu ta relata na e cuido 
y bienestar di nos adultonan mayor. 


Ministerio di Asuntonan di Adulto Mayor ta hasi un yamada 
na e 60-* y tambe na famianan pa atende y participa na e 
actividadnan aki organisa pa embehecimento activo den 
comunidad. 

Ж. 


MINISTER ENDY CROES А PRESENCIA APERTURA DI E 


EDIFICIO DI DIRECTIE OUDERENZAKEN. 


Diabierna atardi den un esfera special y ameno Minister Endy 
Croes hunto cu colega Minister Xiomara Maduro, Prome 
Minister Evelyn Wever — Croes, Minister Ursell Arends, Minister 
Geoffrey Wever, Parlamentario Raymond Kamperveen y 
demas invitadonan special a comparti un rato ameno cu nos 
grandinan. 


Alabes a presencia un momento historico y un logro grandi di 
Gabinete Wever — Croes Il den cuadro di e vision y maneho na 
bienestar di nos adultonan mayor. 


“Directie Ouderenzaken" ta un realidad. Aruba ta conoce un 
departamento cu lo percura pa colaboracion, servicionan 
tanto di cuido y social adecua, sosten pa cuido informal, 
optimalisacion y rendibilidad di cuido y tambe pa stimula 


participacion di nos adultonan mayor den sentido amplio. 


Durante e ceremonia di apertura Minister President Evelyn 
Wever — Croes y Minister Ursell Arends a hiba palabra. Ambos 
Minister a expresa di ta contento cu e logro aki y cu nos 
adultonan mayor tin nan propio centro di atencion. 


Na final di e ceremonia Minister President Evelyn Wever- 
Croes a haci e traspaso simbolico di e yabi di e edificio na 
Zoutmanstraat 1 na Minister Ursell Arends. Y asina a duna 
inicio di celebracion di luna di Adulto Mayor. 


Concluyendo Minister Endy Croes ta felicita colega Minister 
Ursell Arends cu su vision, curashi y determinacion pa logra e 
bunita iniciativa aki pa nos grandinan. 


Diamars 4 October 2022 


si he 


== 


f^ daz 
Ww | 


È , 


POTRETNAN 
APERTURA EDIFICIO 
DI DIRECTIE 
OUDERENZAKEN 


9 N 4 


= 


Diamars 4 October 2022 


Minister Endy Croes 
A DUTCH CARIBBEAN MASTI 

Diadomingo atardi Minister Endy Croes a pasa na Flatstone 
Ballpark pa e torneo di Dutch Caribbean Master 60 Plus Softball 
Tournament 2022. Ekiponan di Boneiro, Curaçao, Sint Maarten 
y Aruba a bataya den e torneo aki pa logra conkista e titulo 
maximo. E aña aki e torneo a wordo dedica na sr. Mario Croes, 


sr. Kenneth Alias, sr. Desiderio Thode y sr. Claudio Quant. 
Minster Endy Croes ta felicita e organisadonan pa organisa un 
exelente torneo di softball, alabes ta felicita e ekipo ganado! Cu 
4D di deseo, disciplina, dedicacion y determinacion ta logra! 

MINISTER ENDY CROES A BISHITA E TRYOUTS DI WATER 


POLO ORGANISA PA GIANTS AQUATICS 
ARUBA Y ARTISTIC SWIMMING DI BARRACUDAS 


= 


Diasabra ultimo den oranan di atardi Minister Endy Croes a ра cera conoci cu e disciplina nobo alabes haya informacion, 
bishita Piscina Olimpico Roly Bislik na Savaneta mira e “tryouts” demostracion di Artistic Swimming. 

di un deporte nobo na Aruba esta water polo organisa pa 

Giants Aquatics Aruba. Como tambe pa presencia e “tryouts” Minister Endy Croes ta gradici Giants Aquatics Aruba y 
di Artistic Swimming di Barracudas. Diabierna y diasabra Barracudas Aruba pe invitacion y caluroso recepcion alabes ta 
pueblo di Aruba tabatin e oportunidad por a bishita e actividad  felicitanan pa dos dia sumamente interesante y exitoso. 

MINISTER THIJSEN A ASISTI | 
NA APERTURA DI BLAGK i 
ACHIEVEMENT MONTE ANA y 
AMSTERDAM 


ELA] 


Diamars 4 October 2022 


Den Haag - Minister Plenipotenciario Suplente mr. Ady 
Thijsen y esposa Yshel Thijsen-Rasmijn a asisti na е 
apertura di Black Achievement Month den Internationaal 
Theater Amsterdam. Tambe presente tabata Minister 
Plenipotenciario Suplente di St. Maarten Richard 
Panneflek. 


Prome cu e programa e pareha Thijsen a wordo ricibi pa e 
conocido artista y ex politico John Leerdam. E invitadonan 
a disfruta di un presentacion di e grupo di baile Siguifin, cu 
ta un resultado colectivo di un proceso coreografico riba 
initiative di e coreografo Frances-Senalees Amala Dianor. 
Conhuntamente cu Alioune Diagne di Senegal, Ladji Koné 
di Burkina Faso y Naomi Fall di Mali nan ta traha cu nuebe 
bailarin hoben na un composicion cu na unda aspectonan 
di indidualismo, cohesion social y diferencia cultural ta 
forma parti dje. 


E Black Achievement Month ta tuma lugar tur afia den luna 
di oktober. E festival tin como meta pa expone e talento 
extraordinario di personannan cu tin “roots” Africano y 
trece esaki bou di atencion di e publico Hulandes. 

Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes Il ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


